**CENU APTAUJA Nr. TNPz 2025/68**

**“Valdemārpils apvienības pārvaldes aktu zāļu grīdas atjaunošanas darbi”**

**INSTRUKCIJA PRETENDENTAM**

1. **Iepirkuma priekšmets:**
	1. Cenu aptaujas priekšmets: “Valdemārpils apvienības pārvaldes aktu zāļu grīdas atjaunošanas darbi” (turpmāk – Cenu aptauja).
	2. Prasības norādītas Tehniskajā specifikācijā - 1. pielikums un Tehniskajā un finanšu piedāvājumā – 2. pielikums.
	3. Paredzamais līguma izpildes laiks: 2 (divi) mēneši no līguma noslēgšanas brīža.
	4. Pakalpojuma sniegšanas adrese: Valdemārpils apvienības pārvaldes administratīvā teritorijā.
	5. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumu pretendenti iesniedz, nosūtot tos uz e-pastu iepirkumi@talsi.lv līdz 2025. gada 20. jūnijam plkst. 10:00.
	2. Kontaktpersona: Lubes kultūras nams, Valdemārpils apvienības pārvaldes īpašuma apsaimniekošanas speciālists Aigars Maurišs, tālr. 25726165, e-pasts: aigars.mauriss@talsi.lv.
	3. Kontaktpersona: Vandzenes tautas nams, Valdemārpils apvienības pārvaldes īpašuma apsaimniekošanas speciālists Einārs Ronis, tālr. 22402202, e-pasts: einars.ronis@talsi.lv.
3. Iesūtot piedāvājumu pretendentiem obligāti jānorāda: Pieteikums cenu aptaujai Nr. TNPz 2025/68 “Valdemārpils apvienības pārvaldes aktu zāļu grīdas atjaunošanas darbi”
4. **Piedāvājuma noformēšana:**
	1. Pretendents ir reģistrēts atbilstoši Latvijas Republikas normatīvo aktu prasībām.
	2. Piedāvājumam pilnībā jāatbilst Instrukcijā pretendentam un Tehniskajā specifikācijā noteiktajām prasībām (1. pielikums).
	3. Piedāvājums jāiesniedz, aizpildot Pretendenta pieteikumu un finanšu piedāvājumu (4. pielikums), kurā jānorāda kopējā līguma summa ar diviem cipariem aiz komata.
	4. Pretendentam iepriekšējo 3 (trīs) gadu laikā ir līdzvērtīga rakstura un apjoma pieredze būvdarbos, kur veikti remonta darbi. Pie iesniedzamajiem dokumentiem jāpievieno no pretendenta puses aizpildīts 3. pielikums – Pretendenta kvalifikācija un pieredze.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
5. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
6. **Samaksas nosacījumi:** Apmaksa tiek veikta 10 (desmit) darba dienu laikā pēc e-rēķina saņemšanas Valdemārpils apvienības pārvaldes oficiālajā e-adresē **\_DEFAULT@40900041063**. E-rēķins tiek sagatavots kā strukturēts elektronisks rēķins *(XLM formātā).*
7. **Informācijas sniegšana:** Visi jautājumi par cenu aptaujas priekšmetu adresējami 2.2., 2.3. punktā minētām kontaktpersonām.
8. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā un lokālajā tāmē noteiktajām prasībām, iestādei pieejamajam finansējumam, kā arī citos gadījumos saskaņā ar Likumu.